માટુંગા-ઈસ્ટના રેલવે-સ્ટેશનની નજદીક આવેલી વચ્છરાજ લેનની વર્ષે જૂની રોડ પર પાણી ભરાઈ જવાની સમસ્યા તરફ સુધરાઈ દુર્લક્ષ સેવતી હોવાથી સ્થાનિક રહેવાસીઓએ આ ચોમાસામાં સાયન-માટુંગાના ડેપ્યુટી કમિશનર ઑફ પોલીસ (DCP) અશોક દૂધે સુધી ફરિયાદ કરી હતી. પરિણામે શનિવારે DCPએ આ વિસ્તારની મુલાકાત લઈને સુધરાઈ સમક્ષ લોકોની ફરિયાદ રજૂ કરીને એના પર તાત્કાલિક પગલાં લેવાનો અનુરોધ કયોર્ હતો. આમ છતાં સુધરાઈના નિંભર અધિકારીઓએ અહીંની ગટરો સાફ કરવા માટે કોઈ જ કાર્યવાહી કરી નહોતી. પરિણામે સોમવારે રાતથી શરૂ થયેલા મુશળધાર વરસાદને કારણે આ લેન ગંદા પાણીથી ભરાઈ ગઈ હતી. સ્થાનિક રહેવાસીઓ કહે છે કે અમારે દિવસોના દિવસો સુધી ગંદા પાણીમાં ચાલવું પડે છે, જેને કારણે અમારાં બાળકો બીમારીના ભોગ બને છે. વચ્છરાજ લેન રેલવે-ટ્રૅકની સમાંતરમાં આવેલી છે. આ લેનની કોસ્મોપૉલિટન વસ્તી છે. વષોર્થી આ લેનમાં થોડા વરસાદમાં પણ રસ્તો પાણીથી ભરાઈ જાય છે. ક્યારેક ત્રણ-ત્રણ, ચાર-ચાર દિવસ સુધી પાણી ઊતરતું નથી. થોડા સમય પહેલાં આ રસ્તાનું રિનોવેશન કરીને એને ડામરનો બનાવવામાં આવ્યો હતો.